Jeg må være ærlig, at jeg er godt og grundigt træt af Nordea. Da jeg skulle på udlandsophold sidste år, havde jeg problemet med at få en bank statement, hvor der står, hvor mange penge jeg har på mine forskellige konti, og hvor meget kredit jeg har. Jeg skulle kontakte Nordea over tre gange for at få det rigtige brev, og selv om jeg kom med eksempler sendt fra universitetet på en bank statement, som de godkender, lykkedes det først efter tre gange. I de andre breve, jeg ikke kunne bruge, stod der blot, hvor længe jeg havde været kunde hos Nordea, og at de ville anbefale mig. Det var da slet ikke det, jeg bad om? Desuden fik jeg at vide, at det ikke var et standardbrev, jeg havde bedt om. Men det, jeg ikke forstår er, at disse bank statements oftest kræves af udenlandske universiteter, hvor man skal betale for undervisningen. Jeg kan da umuligt være den eneste kunde hos Nordea, der skal på studie i udlandet? 
I denne måned har min mor også prøvet at få fat i en bank statement fra Nordea, da jeg skal læse min kandidat i udlandet. Da min mor er min sponsor, er det hende, der skal laves en bank statement på, hvor der er en oversigt over hendes konti og kredit. Igen voldte det os problemer. Min mor ringede til 70 33 33 33, hvor en flink Nordea-ansat sagde, hun vidste, hvad det var, vi gerne ville have, og sendte denne besked videre til en ansat, som stod for det. Min mor blev ringet op den efterfølgende dag, hvor denne Nordea-ansat ville lave det "standardbrev" igen med, hvor der står, hvor længe hun har været kunde der. Da min mor så fortalte, at det ikke var det, vi skulle have, begyndte medarbejderen over telefonen at blive irriteret og sige, at det slet ikke var det, vi havde bedt om fra start. Min mor gav hende så instruktionerne fra universitet på, hvad der skulle stå i bank statement, men medarbejderen nægtede at hjælpe os og ville have, vi skulle sende instruktionerne ind og også sende min bank statement ind fra sidste år som eksempel. Dette gjorde vi så, men vi hørte aldrig fra hende igen. 

Da der så var gået en uge, kontaktede min mor Nordea igen for at få fat på hende, men dette var ikke muligt. Min mor fik fat i en anden Nordea-medarbejder, som sagde, at han nok skulle hive fat i hende, som havde gang i vores sag, og bede hende om at ringe til os samme dag. Dette skete (sjovt nok) så IKKE. Min mor ringede dagen efter igen, hvor vi så får at vide af en tredje Nordea-medarbejder, at sagen er sendt videre til en anden. Han lovede, at han nok skulle få hende den nye til at ringe min mor op. Det gjorde hun så, og igen opstod der misforståelser omkring, hvad der skulle stå i brevet. Efter 10-20 minutter fik vi så løst det, og medarbejderen kiggede så på min datters bank statement for at se, hvordan det skulle laves. Da vi så modtager dette brev (langt om længe), kan vi se, at der er en masse fejl. Først står der ikke, hvor meget kredit min mor har. På engelsk bruger man også komma til at gøre store tal mere overskueligt og IKKE punktum. 20.000 kan nemt misforstås til 20 kr., da man på engelsk skriver 20,000. Desuden var min mors navn skrevet forkert, og der var en masse trykfejl. Lidt skuffet over at der er blevet sjusket meget med det brev. 

Jeg må ærligt indrømme, at dette ikke er det eneste problem, jeg har haft med Nordea, med hensyn til udlandsophold. Da jeg var i USA, blev mine kort spærret adskillige gange. Alt afhængig af hvilken medarbejder jeg fik fat på, kunne jeg godt få dem genåbnet over chatten, mens andre ville have, jeg skulle ringe ind. Det koster bare det hvide ud af øjnene. Jeg blev nødt til at få min bror til at ringe ind, og han havde et par stykker, der blev hidsige over telefonen og lagde på, da de ikke mente, han havde ret til at ringe til Nordea på mine vegne. Men hvad skulle jeg ellers gøre? Jeg havde prøvet flere gange at kontakte nogle gennem chatten, men jeg fik at vide, at jeg SKULLE ringe ind. Jeg har allerede skrevet en anmeldelse om denne hændelse. 

Da jeg har planer om at flytte til udlandet i en periode og også skal læse min kandidat, kan jeg nu se, at det er en nødvendighed at skifte til en anden bank, der har mere erfaring med kunder i udlandet. Det kan simpelthen ikke passe, at der ikke er et "standardbrev", som studerende kan bruge til at bevise, at de er økonomisk nok stillede til at læse på et universitet i udlandet. Og hvis der opstår problemer med kort, så er det vigtigt (for mig i hvert fald) ikke at bruge absurde penge på at vente i telefonkø for at bruge flere penge på at komme i kontakt med banken